Document ID: 31988R0275

*****
ΚΑΝΟΝΙΣΜΟΣ (ΕΟΚ) αριθ. 275/88 ΤΗΣ ΕΠΙΤΡΟΠΗΣ
της 29ης Ιανουαρίου 1988
που προβλέπει τις διαδικασίες εφαρμογής των κατωφλίων παρεμβάσεως για ορισμένα οπωροκηπευτικά καθώς και τις ανακοινώσεις που πρέπει να γίνονται από τα κράτη μέλη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 223/88 (2), και ιδίως το άρθρο 16α και το άρθρο 38,
Εκτιμώντας:
ότι το άρθρο 16α του κανονισμού (ΕΟΚ) αριθ. 1035/72 καθορίζει, για τα μανταρίνια και τις κλημεντίνες, τα κριτήρια καθορισμού των κατωφλίων παρέμβασης για την Κοινότητα με τη σύνθεσή της στις 31 Δεκεμβρίου 1985· ότι εναπόκειται στην Επιτροπή να καθορίσει για καθένα από τα εν λόγω προϊόντα το κατώφλιο παρέμβασης εφαρμόζοντας στη μέση παραγωγή, που προορίζεται για την κατανάλωση ως έχει των πέντε τελευταίων ετών για τις οποίες υπάρχουν διαθέσιμα στοιχεία, το ποσοστό που καθορίζεται στην παράγραφο 2 του εν λόγω άρθρου·
ότι η Επιτροπή πρέπει να μπορεί να διαθέται το ταχύτερο δυνατό, για τα εν λόγω προϊόντα καθώς και για τις τομάτες για τις οποίες υπάρχει επίσης κατώφλι παρέμβασης, πληροφορίες σχετικά με τις ποσότητες που αποτέλεσαν αντικείμενο μέτρων παρέμβασης προκειμένου να είναι δυνατόν να διαπιστώσει τις ενδεχόμενες υπερβάσεις των κατωφλίων και να θεσπίσει κατά περίπτωση τις μειώσεις των τιμών βάσης και των τιμών αγοράς που καθορίζονται για την επόμενη περίοδο εμπορίας·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1987/88, τα κατώφλια παρέμβασης για τα μανταρίνια και τις κλημεντίνες καθορίζονται στις ακόλουθες ποσότητες:
Μανταρίνια 169 650 τόνοι
Κλημεντίνες 25 520 τόνοι
Άρθρο 2
Τα κράτη μέλη ανακοινώνουν στην Επιτροπή, το αργότερο την 50ή ημέρα μετά το τέλος της περιόδου εφαρμογής των τιμών βάσης και των τιμών αγοράς των προϊόντων που αναφέρονται στο άρθρο 1, καθώς και για τις τομάτες, τις ποσότητες που αποτέλεσαν αντικείμενο για κάθε ένα από τα μέτρα παρέμβασης.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 28 Φεβρουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιανουαρίου 1988.

Labels: 2
17
6